da en en en fr de da id da sv da da da da da da da da da da ceb en en ceb id en en en da nb da en en
Uha, Uha hvor var vi tæt på at brænde os - Svanholm Cricketklub
Onsdag d. 23. december 2015 kl. 13:54 af Henrik Pfaff
6 gange i træk har Svanholm vundet sin egen junior julecup, men det var så tæt på som det nu kan lade sig gøre i årets syvende udgave, hvor vi i den indledende kamp mod Ishøj måtte hen på sidste bold og vidunderslag fra Saif Ahmad og Jonas Henriksen for at få sejren hjem.
Og så tør vi slet ikke tænke på, hvad der kunne være sket, hvis den damegriber, Saif Ahmad serverede på halvlegens første bold var blevet holdt. Saif har det så nemt med det hele, at han sommetider ikke bider tænderne sammen. Men efterfølgende gjorde han det – og det gjorde Jonas Henriksen og tredjehjulet Saud Munir også og spillede til sidst stævnesejren hjem.
Efter problemerne i den indledende kamp havde vi det nemt mod KB og vi var i finalen
To jyske hold havde fundet vej til Schneekloth-Hallen. Odense/Esbjerg kom med et kombineret hold og Horsens kom med et hold.
Odense/Esbjerg kom i finalen fra Pulje B.
Vi startede med 146/3. En score, der blev opnået takket være Saif Ahmad med 39x, Jonas Henriksens 27x og 31 fra overraskelsen, den ny oprykkede drengespiller Abdullah Mahmood.
Det var en for hård nød at knække for de absolut ikke uefne folk fra Odense/Esbjerg, der startede godt men endte med opnåelige 84. Bedste kaster var Jonas Henriksen med 2/14. Han udmærkede sig ved at starte med fire udenom for derefter at kaste modstanderen ud med en bold på legpinden som gærdespilleren også troede gik udenom.
Vores 2. hold deltog i pulje B. Opmuntringen var Abdullah Mahmoods hattrick mod AB, men generelt havde holdet det svært
Abdullah Mahmood havde en stor søndag. I puljekampen mod AB tog han hattrick og i alt 4 gærder for 13. Han kom med i finalen, da Noman Mahmood blev syg og udnyttede chancen ved at score 31
Svanholm 117/4 (Jonas Henriksen 37x, Saif Ahmad 36x, Saud Munir 20, Zacharia Raja 3/12) over Ishøj 116 (Nabil Akhtar 29, Zacharia Raja 29x)
Svanholm 45/0 (Saud Munir 21x) over KB 42 (Hassan Ali 20x, Jonas Henriksen 3/9)
Odense/Esbjerg 112/4 (Saran 36x, Saad 27)over Svanholm II 110 (Hsnain Kiyani 21)
AB 105/4 (Suleman Naim 31x, Ammar Haider 23x, Annique Uddin 20, Abdullah Mahmood 4/23 herimellem et hattrick) over Svanholm II 31.
Horsens 54/2 over Svanholm II 53.
Finale Svanholm 143/3 ( Saif Ahmad med 39x, Jonas Henriksens 27x, Abdullah Mahmood 31x) over Odense Esbjerg 84 (Suad Sheick 20x)
Svanholms vindere. Fra venstre Saif Ahmad, Azan Ur-Rehman, Aske Larsen, Ali Kiyani, Abdullah Mahmood, Saud Munir og Jonas Henriksen